*Calidris ferruginea*  – јајце
**Белокрстен свиркач** или **кривоклуна пескарка** (науч. *Calidris ferruginea*) — мала птица од семејството на мочварките (науч. *Scolopacidae*), родот на пескарките (науч. *Calidris*), која се размножува во тундрите на северен Сибир. Таа е типична птица преселница која зимува во Африка, но и во југоисточна Азија и Австралија. Се среќава и во Македонија.

Опис
----

Белокрстниот свиркач е мала птица, само малку поголема од обичниот свиркач со должина од 19.5 до 21 см, но разликата е што има подолг, надолу свиен клун, подолг врат и нозе и бел задник. Возрасните единки во сезоната на парење имаат матно темносиви горни пердуви и цигла црвени долни делови. Во зима се светлосиви одозгора и бели одоздола и имаат јасна бела линија кај окото. Младенчињата имаат сив и кафен грб, бел стомак и розовикави гради.

Поведение
---------

 Со црвен врат
Мажјакот за време на додворувањето изведува воздушни акробации. Женката снесува 3-4 јајца на земја во тундрата и тајгата, претежно во Сибир. Многу е тешко да се каже каков е успехот од размножувањето зашто гнездата на птиците се распрскани во бескрајниот простор, а нивното место зависи од времето. 
Од сите крајбрежни птици, белокрстниот свиркач има најкуса сезона на парење. По размножувањето, птиците се селат далеку на југот од Африка, Австралија и Индија, понекогаш патувајќи и по 15.000 км.
Овие птици формираат големи јата кога се селат мешајќи се и со други птици, особено со обичниот свиркач. На своето патување поминуваат низ Европа.

Исхрана
-------

Овие птици најмногу се хранат со леминг (мали глодачи), но при преселбата тие обично пасат во мочуриштата крај бреговите и јадат разни инсекти.

Статус
------

Пребројувањето на птиците во јужна Африка каде најголемиот број зимува, покажува дека во периодот од 1975 до 2009 година нивниот број опаднал за 40%. Сличен тренд е забележан и во Австралија, и можеби ова е поврзано со ефектот на глобалното затоплување на местата каде тие се размножуваат. 
Договорот за заштита на африканско-евроазиските миграторни птици се однесува и на овој вид.

Наводи
------

1. ↑  BirdLife International (2012). „*Calidris ferruginea*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  de Villiers, M.S (2009). *Editor*. Pretoria: SANBI. стр. 12. ISBN 978-0-620-45305-9.

* Hayman, Marchant and Prater, *Shorebirds* ISBN 0-395-37903-2
* Mullarney, Svensson, Zetterstrom and Grant, *Collins Bird Guide* ISBN 0-00-219728-6
* Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. *BMC Evol. Biol.* **4**: 28. doi:10.1186/1471-2148-4-28 PMID 15329156 PDF fulltext Архивирано на 11 април 2016 г. Supplementary Material
* de Villiers, M S(ed). 2009. "Birds and Environmental Change: building an early warning system in South Africa". SANBI, Pretoria. ISBN 978-0-620-45305-9

Надворешни врски
----------------

* Curlew Sandpiper - Species text in The Atlas of Southern African Birds.
* Pictures of Curlew Sandpiper
* Avibase[*мртва врска*]
* Identification article on autumn Curlew Sandpipers
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze Архивирано на 12 ноември 2013 г.